《洞庭题咏十一首·宿灵佑观谢沈君》
宋代·王阮

凤翅出沧溟，扁舟过洞庭。
银河万顷白，螺髻两山青。
凡隔幽墟洞，神传岳渎经。
不须寻上界，只此是青冥。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。